ปกติแฟนกินยาคุมรายเดือนแบบ 21 เม็ด กินมาหลายแผงแล้ว แต่วันที่ 1 ตุลาคมถุงยางแตกแล้วหลั่งใน แล้ววันที่ 7 ตุลาคมลืมกินยาคุมเม็ดสุดท้ายจึงมากินอีกทีวันที่ 8 ตอนกลางวันปกติจะกิน 3 ทุ่มตรงตลอด ปกติเมื่อกินยาหมดแผงแล้ว 3 วันประจำเดือนก็จะมาแต่รอบนี้ยังไม่มามีแค่อาการปวดหลังแต่ก็ไม่แน่ใจว่าปวดหลังเฉยๆรึเปล่า การที่ประจำเดือนเลื่อนอาจมาจากกินยาช้าไป1วันหรือมีโอกาสตั้งครรห์ครับ
สวัสดีค่ะ หากทานยาคุมกำเนิดได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะดังนั้น การมีเพศสัมพันธ์ในวันที่ 1 ต.ค. หากถุงยางอนามัยแตก โอกาสในการตั้งครรภ์ก็ถือว่ายังมีน้อยมากมากส่วนการลืมทานยาคุมกำเนิดในวันที่ 7 ต.ค. หากมานึกออกในวันที่ 8 ต.ค. แล้วได้ทานไปทันที 1 เม็ด แล้วทานอีก 1 เม็ดตามเวลาเดิม (3 ทุ่ม) ปกติ ประสิทธิภาพก็ถือว่าแทบไม่ได้ลดลงไปค่ะ แต่หากทานไปแค่ 1 เม็ด ประสิทธิภาพก็อาจลดลงไปบ้างค่ะหลังจากนั้น หากได้ทานยาต่อจนครบ 21 เม็ด โดยที่ในวันที่ 8 ต.ค. ไม่ได้ทานไป 2 เม็ด ก็เท่ากับว่ายาหมดช้ากว่าปกติไป 1 วัน ดังนั้น ประจำเดือนก็ย่อมจะเลื่อนไป 1 วันค่ะ ซึ่งก็ควรรอดูต่อไปก่อนอีก 1 วันค่ะ หากไม่มีประจำเดือนมา ก็ควรรอต่อไปให้ครบ 7 วัน หากยังไม่มีประจำเดือนมาอีก จึงค่อยตรวจหาการตั้งครรภ์ดูค่ะ